
ΠΕ ΡΙΕΧΟΜΕ ΝΑ 

ΑΝΑΔΑΣΩΣΕΙΣ 

ΑΠΟΦΑΣΕΙΣ 

Κήρυξη αναδασωτέας έκτασης εξακοσίων (600) τετραγωνικών μέ¬ 


τρων στη θέση «Εικόνισμα» περιφέρειας Κοινότητας Μαζαρακίου 

Νομού Ιωαννίνων. 1 

Κήρυξη αναδασωτέας έκτασης πεντακοσίων σαράντα (540) τετρα- 
γωνικών μέτρων στη θέση «Βίκος» περιφέρειας Κοινότητας Μα¬ 
ζαρακίου Νομού Ιωαννίνων. 2 

ΠΟΛΕΟΔΟΜΙΑ 

ΑΠΟΦΑΣΕΙΣ 

Ακύρωση της 29852/911/90/20.5,91 απόφασης του Νομάρχη 

Ανατ. Αττικής (ΦΕΚ 344 Δ/11.6.91). 3 

Αναγνώριση ιδιωτικής οδού Παρόδου Αιτωλικού από Καλλικρατίδα 

ως Νικηταρά στον Πειραιά Αττικής. 4 

Αναθεώρηση του ρυμοτομικού σχεδίου τμημάτων οικισμού Ν. Φθι¬ 
ώτιδας. 5 


ΑΝΑΔΑΣΩΣΕΙΣ 

ΑΠΟΦΑΣΕΙΣ 

Αριθ. 2760 (1) 

Κήρυξη αναδασωτέας έκτασης εξακοσίων (600) τετραγωνικών μέτρων 
στη θέση «Εικόνισμα» περιφέρειας Κοινότητας Μαζαρακίου Νομού 
Ιωαννίνων. 

Η ΝΟΜΑΡΧΗΣ ΙΩΑΝΝΙΝΩΝ 
Έχοντας υπόψη: 

1. Τις διατάξεις του Ν. 3200/55 περί διοικητικής αποκεντρώσεως 
όπως τροποποιήθηκε και συμπληρώθηκε με το Ν.Δ.532/70. 


2. Τις διατάξεις του άρθρου 117 παρ. 3 του Συντάγματος. 

3. Τις διατάξεις του Ν. 998/79 «περί προστασίας των δασών και 
των δασικών εν γένει εκτάσεων της χώρας» και συγκεκριμένα: 

α) Του άρθρου 41 παράγρ. 1, β) του άρθρου 38 παράγρ. 1. 

4. Τις διαταγές του Υπουργείου Γεωργίας: 

α) 160417/1180/8.7.80, β) 182447/3049/24.9.80 

5. Την αναφορά του Δασαρχείου Ιωαννίνων αριθ. 6479/22.8.1991 
με την οποία προτείνεται η κήρυξη ως αναδασωτέας, της αναφερόμενης 
στο θέμα εκτάσεως, αποφασίζουμε: 

Κηρύσσουμε αναδασωτέα με σκοπό να επανέλθει στην προτέρα της 
κατάσταση, με τεχνητή φύτευση, την εκχερσωθείσα παρανόμως, από 
τον Σταύρο Ζηκόπουλο του Κωνσταντίνου, κάτοικο Μαζαρακίου Ιωαν¬ 
νίνων δημόσια δασική και καταθέσεις με μορφή δάσους έκταση εμβαδού 
εξακοσίων (600) τετραγωνικών μέτρων, που βρίσκεται στη θέση «Εικό¬ 
νισμα» περιφέρειας Κοινότητας Μαζαρακίου Ιωαννίνων και προσδιορί¬ 
ζεται με στοιχεία Α, Β, Γ, Δ, Α στο συνημμένο τοπογραφικό διάγραμμα, 
με κλίμακα 1:250, το οποίο αποτελεί αναπόσπαστο μέρος της παρού¬ 
σας απόφασης. 

Η έκταση έχει όρια: 

Ανατολικά: Δημόσιο δάσος. 

Δυτικά: Ομοίως. 

Βόρεια: Ομοίως. 

Νότια: Αγροτικό δρόμο. 

Η απόφαση αυτή να δημοσιευθεί στην Εφημερίδα της Κυβερνήσεως. 

Ιωάννινα, 2 Σεπτεμβρίου 1991 

Η Νομάρχης 
ΒΑΣΙΛΙΚΗ ΚΟΚΚΙΝΟΥ 

Αριθ. 2759 (2) 

Κήρυξη αναδασωτέας έκτασης πενταχ οσίων σαράντα (540) τετραγωνι¬ 
κών μέτρων στη θέση «Βίκος» περιφέρειας Κοινότητας Μαζαρακίου 

Νομού Ιωαννίνων. 

Η ΝΟΜΑΡΧΗΣ ΙΩΑΝΝΙΝΩΝ 
Έχοντας υπόψη: 

1. Τις διατάξεις του Ν. 3200/55 περί διοικητικής αποκεντρώσεως 
όπως τροποποιήθηκε και συμπληρώθηκε με το Ν.Δ.532. 

2. Τις διατάξεις του άρθρου 117 παρ. 3 του Συντάγματος. 

3. Τις διατάξεις του Ν. 998/79 «περί προστασίας των Δασών και 
των δασικών εν γένει εκτάσεων της χώρας» και συγκεκριμένα: 

α) Του άρθρου 41 παράγρ. 1, β) του άρθρου 38 παράγρ. 1. 

4. Τις διαταγές του Υπουργείου Γεωργίας: 

α) 160417/1180/8.7.80, β) 182447/3049/24.9.80 

5. Την αναφορά του Δασαρχείου Ιωαννίνων αριθ. 6477/22.8.1991 
με την οποία προτείνεται η κήρυξη ως αναδασωτέας, της αναφερόμενης 
στο θέμα εκτάσεως, αποφασίζουμε: 

Κηρύσσουμε αναδασωτέα με σκοπό να επανέλθει στην προτέρα της 


κατάσταση, με τεχνητή φύτευση, την εκχερσωθείσα παρανόμως, από 
τον Κωνσταντίνο Καγιά του Χρήστου, κάτοικο Μαζαρακίου Ιωαννίνων 
δημόσια έκταση, με μορφή δάσους, εμβαδού πεντακοσίων σαράντα 
(540) τετραγωνικών μέτρων, που βρίσκεται στη θέση «Βίκος» περιφέ¬ 
ρειας Κοινότητας Μαζαρακίου Νομού Ιωαννίνων και προσδιορίζεται με 
στοιχεία Α, Β, Γ, Δ, Α στο συνημμένο τοπογραφικό διάγραμμα, με κλί¬ 
μακα 1:250, το οποίο αποτελεί αναπόσπαστο μέρος της παρούσας από¬ 
φασης. 

Η έκταση έχει όρια: 

Ανατολικά: Δημόσιο δάσος. 

Δυτικά: Ομοίως. 

Βόρεια: Ομοίως. 

■·, Νότια: Δημόσιο δάσος. 

Η απόφαση αυτή να δημοσιευθεί στην Εφημερίδα της Κυβερνήσεως. 

Ιωάννινα, 2 Σεπτεμβρίου 1991 

Η Νομάρχης 
ΒΑΣΙΛΙΚΗ ΚΟΚΚΙΝΟΥ 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) . 


ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 86845/3954 (3) 

Ακύρωση της 29852/911/90/20.5.91 απόφασης του Νομάρχη 

Ανατ. Αττικής (ΦΕΚ 344 Δ/11.6.91). 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ & ΔΗΜ. ΕΡΓΩΝ 

Έχοντας υπόψη: 

1. Τις διατάξεις του Ν. Δ/τος της 17.7.1923 «περί σχεδίων πόλεων 
κ.λπ.» όπως τροποποιήθηκε μεταγενέστερα. 

2. Τις διατάξεις του άρθρου 8 του Ν. 3200/1955 «περί διοικητικής 
αποκεντρώσεως». 

3. Τις διατάξεις του Ν. 1032/1980 «περί συστάσεως Υπουργείου 
Χωροταξίας. Οικισμού και Περιβάλλοντος» (ΦΕΚ 57/Α) και ειδικό¬ 
τερα τα άρθρα 2, 3 και 7. 

4. Τις διατάξεις: α) του άρθρου 23 του Ν. 1558/1985 «Κυβέρνηση 
και Κυβερνητικά Όργανα» (ΦΕΚ 137/Α/28.7.1985), β) του άρθρου 
9 του Π. Δ/τος 437/1985 «Καθορισμός και ανακατανομή των αρμο¬ 
διοτήτων των Υπουργείων» (ΦΕΚ 157/Α/19.9.1985). 

5. Την Υ. 1503/1991 απόφαση του Πρωθυπουργού και του Υπουρ¬ 
γού ΠΕΧΩΔΕ «Καθορισμός αρμοδιοτήτων του Υφυπουργού ΠΕΧΩΔΕ 
Χρήστου Κατσιγιάννη» (ΦΕΚ Β' 702/4.9.1991). 

6. Την υπ’ αριθ. 29852/911/90/20.5.91 απόφαση του Νομάρχη 
Ανατ. Αττικής με την οποία τροποποιήθηκε το ρυμοτομικού σχέδιο στο 
ΟΤ 433α του Δήμου Πεύκης (ΦΕΚ 344Δ/11.6.91). 

7. Την εμπρόθεσμη προσφυγή του Δήμου Πεύκης που περιήλθε στην 
υπηρεσία μας στις 10.7.91 και στρέφεται κατά της παραπάνω νομαρ¬ 
χιακής αποφάσεως. 

Επειδή κατά νομολογία του Σ.τ.Ε. η διοίκηση δύναται να επανεπιβά- 
λει την απαλλοτρίωση στην ίδια περιοχή με την προϋπόθεση ότι ισχύουν 
αθροιστικά τα εξής: α) Υπάρχει σοβαρή πολεοδομική ανάγκη που επι¬ 
βάλει την επιχειρούμενη ρύθμιση, β) Υπάρχει πρόθεση και δυνατότητα 
του οικείου ΟΤΑ για την άμεση κατά νόμο συντέλεση της νέας απαλλο¬ 
τρίωσης με καταβολή της σχετικής αποζημίωσης. 

Ο Νομάρχης Ανατ. Αττικής συμμορφούμενος προς την με αριθ. 
58493/4638/90 απόφαση του Γεν. Γραμματέα ΥΠΕΧΩΔΕ, εξέδωσε 
τη μέ αριθ. 29852/911/90/20.5.91 απόφαση τροποποίησης του ρυ¬ 
μοτομικού σχεδίου Δήμου Πεύκης μετατρέποντας το 433α χώρο, από 
κοινόχρηστο σε οικοδομήσιμο. Στη προκειμένη περίπτωση, ο Νομάρχης 


δέχθηκε την άποψη του ΣΧΟΠ του Νομού πρακτικά της 24.1.91 συνε¬ 
δρία 4η πράξη 6η - όπου αόριστα αναφέρεται ότι στην ευρύτερη περιοχή 
πεύκης υπάρχουν πολλοί κοινόχρηστοι χώροι πρασίνου και ότι το συ¬ 
γκεκριμένο οικόπεδο λόγο του μεγέθους και της θέσεώς του δεν προσφέ- 
ρεται για πλατεία ή πράσινο. 

Αντίθετα, όπως ισχυρίζεται ο Δήμος Πεύκης - 150/89 και 218/90 
γνωμοδοτήσεις Δημοτικού Συμβουλίου - η διατήρηση του χώρου αυτού 
ως χώρος πρασίνου προβλέπεται από την Ε.Π.Α. και κρίνεται επιβε¬ 
βλημένος για την βελτίωση των πολεοδομικών συνθηκών της συγκεκρι¬ 
μένης περιοχής που είναι πυκνοδομημένη (σ.δ. 1,20) και έχει την μεγα¬ 
λύτερη έλλειψη κοινοχρήστων χώρων. 

Επίσης, κατά το χρόνο έκδοσης της προσβαλλόμενης απόφασης προ¬ 
κύπτει ότι υπήρχε πρόθεση του Δήμου για την αποζημίωση του παρα¬ 
πάνω χώρου, δεδομένου ότι επέσπευσε την όλη απαλλοτριωτική διαδι¬ 
κασία (σύνταξη πράξη αναλογισμού, αίτηση του Δήμου για δικαστικό 
καθορισμό τιμής μονάδας αποζημιώσεως, καθορισμός δικασίμου 
17.9.9ί κ.λπ.). Συγκεκριμένη βέβαια πίστωση στον προϋπολογισμό 
του δεν είχε προβλεφθεί. 

Μετά την έκδοση όμως της προσβαλλομένης απόφασης το Δημοτικό 
Συμβούλιο του Δήμου Πεύκης με τη 103/22.5.91 απόφασή του αντί¬ 
γραφο της οποίας υπεβλήθη στην υπηρεσία τροποποίησε τον προϋπολο¬ 
γισμό του οικον. έτους 1991 και αύξησε κατά 60 εκατ. δρχ. την αρχι- 
κώς προβλεβθείσα πίστωση των 20 εκατ. σύνολο 80 εκατομ. δρχ. για 
την αντιμετώπιση αποζημίωσης στο 433α ΟΤ. Επομένως με τα δεδο¬ 
μένα πλέον αυτά πρέπει να γίνει δεκτός ο σχετικός ισχυρισμός του Δή¬ 
μου Πεύκης ότι συντρέχουν αθροιστικά οι προαναφερόμενες προϋποθέ¬ 
σεις επανεπιβολής της υπόψη απαλλοτρίωσης (Σ.Τ.Ε. 1409/90). 

Επειδή μετά τα παραπάνω, πρέπει να γίνουν δεκτοί οι σχετικοί ισχυ¬ 
ρισμοί του Δήμου Πεύκης και να ακυρωθεί η 29852/911/90/ 
20.5.91 απόφαση του Νομάρχη Ανατ. Αττικής (ΦΕΚ 344 Δ/ 
12.6.91) «τροποποίηση του ρυμοτομικού σχεδίου στο ΟΤ 433α του Δή¬ 
μου Πεύκης κ.λπ.», αποφασίζουμε: 

1. Γίνεται δεκτή η προσφυγή του Δήμου Πεύκης. 

2. Ακυρώνεται η 29852/911/90/91 (ΦΕΚ 344 Δ/11.6.91) από¬ 
φαση του Νομάρχη Ανατ. Αττικής, σύμφωνα με το σκεπτικό. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 9 Σεπτεμβρίου 1991 
Ο ΥΦΥΠΟΥΡΓΟΣ 

ΧΡΗΣΤΟΣ ΚΑΤΣΙΓΙΑΝΝΗΣ 

Αριθ. 29811 (4) 

Αναγνώριση ιδιωτικής οδού Παρόδου Αιτωλικοϋ από Καλλικρατίδα ως 
Νιχηταρά στον Πειραιά Αττικής. 

Ο ΝΟΜΑΡΧΗΣ ΠΕΙΡΑΙΑ 

Σύμφωνα με: 

1) Τις διατάξεις: 

α) Του από 17.7.1923 Ν.Δ. «Περί σχεδίων πόλεων, κωμών και συ¬ 
νοικισμών του Κράτους και ανεγέρσεως αυτών». 

β) Του Β.Δ. 712/70, όπως τροπσ ποιήθηκε με τα 677/71 και 198/ 
1972 Β.Δ. 

γ) Του Ν. 3200/55 «περί διοικητικής αποκεντρώσεως» όπως έχει 
συμπληρωθεί και τροποποιηθεί μεταγενέστερα. 

δ) Το υπ’ αριθ. 183 Προεδρικό Διάταγμα (ΦΕΚ 70Α/5.6.86), για 
παραχώρηση ορισμένων Πολεοδομικών αρμοδιοτήτων στους Νομάρ- 

χ*ς· 

ε) Τις διατάξεις του Ν. 1337/83 και των Ν. 1577/85 (ΦΕΚ 210Α) 
του Ν. 1647 & 1572/88 περί νέου Γ.Ο.Κ. με βάση το αρχικό Π.Δ. 
3.4.29. 

στ) Τις διατάξεις των Ν. 651 και Ν. 653/77 ως και του Ν. 947/79 
σε συνδιασμό με τις διατάξεις του Ν. 1337/83. 

ζ) Την υπ’ αριθ. 29/18.7.91 γνωμοδότηση του Συμβουλίου Χ.Ο.Π. 
της Νομαρχίας μας (Ν.Σ.Χ.Ο.Π.). 

η) Την παρ. 2 του 4 του Ν. 1232/82 και τα αρ. 2 και 3 του Ν. 
1235/82. 

δ) Την υπ’ αρ. 4065/5.6.84 κοινή απόφαση του Νομάρχη Αττικής 


και του Νομαρχιακού Διαμερίσματος Πειραιά «περί αναθέσεως ασκή- 
σεως αρμοδιοτήτων του Νομάρχη στους Προϊσταμένους των Δημ. Πο¬ 
λιτικών Υπηρεσιών του Νομαρχιακού Δ/τος Πειραιά και Ν. 1032/80 
περί συστάσεως Υ.Χ.Ο.Π. και το υπ’ αριθ. 183 Π.Δ. - ΦΕΚ 70Α/ 
5.6.86 για παραχώρηση ορισμένων αρμοδιοτήτων σ’ αυτούς. 

2) Τη με αριθμό 20341/929/17.6.91 αίτηση του Παπαδημητρίου 
Αντ. 

3) Τους τίτλους ιδιοκτησίας: 

α) υπ’ αριθ. 4379/2.11.1921 του Συμβολαιογράφου Πειραιά Γε- 
ωργ. Νυσταζόπουλου και υπ’ αριθ. 10476/15.1.1957 του Συμβο¬ 
λαιογράφου Πειραιά Κουρκουλάκου Γεωργ. 

4) Το τοπογραφικό σχεδιάγραμμα του Μηχανικού Νικ. Ρίτσου - Ζε- 
βόλη. 

5) Το από 21.9.1932 (ΦΕΚ 349/29.9.1932) Ρυμοτομικό Σχέδιο 
Πόλης Δήμου Πειραιά, αποφασίζουμε: 

Ότι η ιδιωτική πάροδος Αιχωλικού αρχομένη από την Καλλικρατίδα 
ως την οδό Νιχηταρά υπάρχει νομίμως πριν από το έτος 1923, και την 
χαρακτηρίζουμε ως διατηρητέα, όπως αυτή φαίνεται στο τοπογραφικό 
διάγραμμα που συνοδεύει αυτή την απόφαση. 

Η απόφαση αυτή και το συνοδεύον αυτήν διάγραμμα ισχύει από της 
κοινοποίησης της δημοσίευσης και να δημοσιευθεί στην Εφημερίδα της 
Κυβερνήσεως. 

Πειραιάς, 30 Αυγούστου 1991 

Ο Νομάρχης 
Π. ΓΥΦΤΟΥΛΑΣ 

ΑριΟ. 4279 (5) 

Αναθεώρηση του ρυμοτομικού σχεδίου τμημάτων οικισμού 
Ν. Φθιώτιδας. 

Ο ΝΟΜΑΡΧΗΣ ΦΘΙΩΤΙΔΑΣ 
Έχοντας υπόψη: 

1) Τις διατάξεις του από 17.7.1923 Ν.Δ. «Περί σχεδίων πόλεων, 
κωμών του Κράτους», όπως τροποποιήθηκε και συμπληρώθηκε μετα¬ 
γενέστερα. 

2. Τις διατάξεις του Ν. 1337/83 «επέκταση των πολεοδομιχών σχέ¬ 
διο», οικιστική ανάπτυξη χαι σχετικές ρυθμίσεις». 

3) Τις διατάζεις του Π.Δ. 24/14.5.85 (ΦΕΚ 225/Δ/85) «μεταβί¬ 
βαση αρμοδιοτήτων στους Νομάρχες για την έγκριση και τροποποίηση 
ρυμοτομικών σχεδίων καθώς χαι όρων και περιορισμών δόμησης αγρο¬ 
τικών οικισμών». 

4. Τις διατάξεις του Ν. 1558/85 «Κυβέρνηση χαι Κυβερνητικά Όρ¬ 
γανα». 

5. Τις διατάξεις του Ν. 1577/85 «Γενιχός Οικοδομικός Κανονι¬ 
σμός». 

6. ΤηνΤ.Π. 920/12.2.90 (ΦΕΚ 94/Δ’/23.2.90) Απόφαση αναθε- 
ώρησης εγκεκριμένου σχεδίου Βορείου Λαμίας και τμ. κέντρου Λαμίας. 


7. Τις αριθ. 93 και 95/29.4.91 οριστικές αποφάσεις Δημοτιχού 
Συμβουλίου αναθεώρησης των οδών θεσπιών Ήρας Λαμίας. 

8. Τις αριθ. 3797 χαι 3800/20.5.91 εισηγήσεις του ΤΠ χαι ΠΕ 
τροποποίησης των οδών θεσπιών και Ήρας Λαμίας. 

9. Τα αριθ. 12/91 θέμα 3ον και 4ον πρακτικά γνωμοδότησης 
ΣΧΟΠ Ν. Φθιώτιδας, αποφασίζουμε: 

Εγκρίνουμε το τοπικό ρυμοτομικό σχέδιο των οδών θεσπιών και 
Ήρας οικισμού Λαμίας, όπως αυτό φαίνεται στο σχετικό διάγραμμα κλ. 
1:1000 και αφορά: 

Την τροποποίηση της οδού θεσπιών από οδό Μουστάκα έως Τυμ¬ 
φρηστού σε πεζόδρομο πλ. 5,00 μ. και αδιεξόδου πεζόδρομου πλ. 3,50 

μ· 

Την κατάργηση πεζόδρομου στην οδό Ήρας. 

Καθορίζουμε όρους και περιορισμούς δόμησης. 

Η απόφαση αυτή να δημοσιευθεί στην Εφημερίδα της Κυβερνήσεως. 
Λαμία, 18 Ιουνίου 1991 

Ο Νομάρχης 
Γ. ΚΑΛΑΝΤΖΗΣ 

